Wimbledon: Hier's die beste mode-oomblikke
JY LEES NOU Wimbledon: Hier's die beste mode-oomblikke
Drie stylwenke vir elke formele geleentheid
FOTO Getty Images/ Gallo Images .
Van Emma Watson tot Eddie Redmayne. Kyk hoe stylvol het dié bekendes gelyk!
In 1877 is die eerste Wimbledon gehou. Die toernooi op grastennisbane sou tradisie word en later as die eerste Grand Slam erken word. Veertien dekades later is dit steeds dié toernooi. Aarbeie en room, fyn komkommertoebroodjies, G&T's. Die toeskouers in stylvolle uitrustings geklee om die spelers, almal netjies in wit, te kom ondersteun.
Van die roemryke en gewildste wenners is Serena Williams, Roger Federer en Martina Navratilova.
Die naweek het elke Suid-Afrikaner gehoop Kevin Anderson kan in die eindstryd teen Novak Djokovic seëvier, maar ongelukkig moes hy met die tweede plek tevrede wees. Ook die vroue-eindstryd tussen Angelique Kerber en Serena Williams was emosioneel. Williams, die eerste keer terug op Wimbledon vandat sy 'n baba gehad het, moes ongelukkig die knie buig.
Op die paviljoen het die toeskouers nie teleurgestel nie en vir talle mode-oomblikke gesorg. Bekendes soos Anna Wintour, Emma Watson, Lewis Hamilton, Tiger Woods en die hertoginne Kate Middleton en Meghan Markle was almal by die vroue-eindstryd. Meghan en Serena is goeie vriendinne.
Hier's die top-5-oomblikke:
Die hertogin van Sussex was in 'n Ralph Lauren-uitrusting geklee. In haar spierwit wyepypbroek en strepieshemp het sy die koppe behoorlik laat draai.
Die hertogin van Cambridge het geskitter in 'n goudgeel rok.
Die aktrise het vir seker die stylboek gevolg in haar spierwit broekpak en bypassende hoed. Ons is mal oor dié uitrusting!
Die akteur en musikant het baie aantreklik in sy blou pak gelyk.
Die akteur was ewe netjies in sy blou pak.
Watter styl-oomblik was jou gunsteling?